stanford-oval/wikipedia huggingface dataset:
טניטה טיקרם

| --- | --- |

 לידה:  12 באוגוסט 1969 (בת 55) מינסטר, הרפובליקה הפדרלית של גרמניה 
 מוקד פעילות:  הממלכה המאוחדת, מלזיה 
 תקופת הפעילות:  מ-1988 
 מקום לימודים:  Queen Mary's College, Cranbourne 
 סוגה:  מוזיקת פופ, מוזיקת פולק, פופ-פולק, אינדי פולק 
 סוג קול:  קונטרה אלט 
 שפה מועדפת:  אנגלית, גרמנית 
 כלי נגינה:  גיטרה 
 חברת תקליטים:  רפרייז רקורדס, איסט ווסט רקורדס, Naïve Records 
 www.tanita-tikaram.com
 פרופיל ב-IMDb
 
טניטה טיקרם
טניטה טיקרם (בכתיב לועזי: Tanita Tikaram; נולדה ב-12 באוגוסט 1969 במינסטר, גרמניה) היא זמרת יוצרת בריטית בסוגת פולק-פופ, הידועה בעיקר בשל הלהיטים "Twist in My Sobriety" ו-"Good Tradition", מאלבום הבכורה שלהּ, Ancient Heart‏ (1988). אחיה הוא השחקן רמון טיקרם.
ביוגרפיה

טיקרם, בת לאם סרווקית (מלזית), פטימה רוהאני, ולאב ממוצא פיג'י-הודי, פראמוד טיקרם, קצין בצבא הבריטי, נולדה בקיץ 1969 במינסטר שבגרמניה, שם הוצב אביה.
כשהייתה כבת 12 עברה משפחתה לבייסינגסטוק, במחוז המפשייר שבאנגליה. לאחר שלמדה בבייסינגסטוק מדע המדינה, סוציולוגיה וספרות אנגלית, ב-Queen Mary's College, בחרה לטפח את הקריירה המוזיקלית שלה. כבר בהיותה נערה החלה טיקרם להופיע במועדוני לילה.
בשנת 1988 יצא אלבום הבכורה שלה, Ancient Heart, בחברת התקליטים "WEA Records", והסינגלים "Twist in My Sobriety" ו-"Good Tradition" דורגו בעשירייה הפותחת במצעד הפזמונים האירופי. האלבום מכר יותר מ-4 מיליון עותקים, וטיקרם, בת 19, זכתה לפרסום בינלאומי.
מאז הוציאה עוד שישה אלבומים, אך לא הצליחה לשחזר את ההצלחה של אלבומה הראשון.
טייסטי

| --- | --- |
 מקום הקמה:  סיאול 
 מוקד פעילות:  קוריאה הדרומיתסיאול, קוריאה הדרומית
 תקופת הפעילות:  מ-2012
 סוגה:  קיי-פופ, דאנס-פופ,R&B, אלקטרוניק
 חברת תקליטים:  וולים אנטרטיינמנט Universal D
 http://www.tasty2wins.com
 חברים
 דריונג סוריונג
 
טייסטי (בקוריאנית: 테이스티, באנגלית: Tasty) הם זוג זמרים קוריאנים-סינים שפועלים בקוריאה הדרומית וחתומים בחברת וולים אנטרטיינמנט. הזוג הם תאומים זהים, דריונג וסוריונג, שעשו את הופעת הבכורה שלהם ב-2012 עם הסינגל שלהם Spectrum.
היסטוריה > לפני הופעת הבכורה

ג'ונג סוריונג (בקוריאנית:정소룡), ושמו הסיני זאנג זיאולונג (בסינית:郑小龙) וג'ונג דריונג (בקוריאנית:정대룡), ושמו הסיני זאנג דאלונג (בסינית:郑大龙) נולדו וגדלו בג'ילין, סין, ב-25 בפברואר 1988. לפני הופעת הבכורה שלהם, הם היו מתאמנים בחברה Jyp Entertainment. אחרי שעברו את האודישן שלהם בחברה ב-2006, התאומים נשלחו לארצות הברית וחיו שם במשך שלוש שנים. במהלך התקופה הזו, הם למדו והתאמנו בריקוד תחת הכוריאוגרף של ביונסה וניאו. ב-2007 התאומים רקדו כרקדני משנה עבור המנכ"ל של החברה בזמן ההופעה שלו, פארק ג'ין_יונג. לאחר 5 שנים של אימונים בחברה, ואחרי שראו את שאר המתאמנים עושים כבר את הופעת הבכורה שלהם, הם החליטו לעזוב. בריאיון עם Newsen התאומים אמרו: "עברנו את האודישן בקלות ולכן חשבנו שהכול יהיה קל. אך לאחר מכן כשחברים שלנו, מתאמנים אחרים, הצטרפו אחרינו אך עשו את הופעת הבכורה שלהם כבר, הרגשנו אכזבה".
היסטוריה > 2012: הופעת בכורה עם Spectrum

זוג התאומים חתמו חוזה עם חברת וולים אנטרטיינמנט. ב-23 ביולי 2012, החברה פרסמה סרטון מקדים תחת הכותרת "זה חדש" בערוץ היוטיוב הרשמי שלהם כדי להודיע על השקה של אמן חדש. ב-6 באוגוסט 2012, סרטון מקדים לקליפ וידאו של טייסטי פורסם גם הוא, ושם שיר הבכורה שלהם היה "You Know Me".  ב-9 באוגוסט 2012 פורסם הקליפ וידאו הרשמי של השיר. סינגל הבכורה שלהם Spectrum נכתב כולו והולחן על ידי המפיק הטירון Rphabet המכיל 4 שירים סך הכול וכולל את שיר הנושא שלהם "You Know Me". ב-10 באוגוסט 2012 טייסטי עשו את הופעת הבכורה הראשונה שלהם בתוכנית המוזיקה הטלוויזיונית Music Bank. על מנת לקדם את הסינגל הם הופיעו בתוכניות מוזיקה רבות.
היסטוריה > 2013: חזרה עם הסינגל Spectacular

ב-28 ביולי 2013, סרטון הועלה לערוץ הרשמי של החברה תחת הכותרת "TASTY 2013 Comeback Trailer" המודיע על החזרה של טייסטי. אחרי כמעט שנה מסצנת המוזיקה, טייסטי פרסמו ב-4 באוגוסט 2013 סרטון מקדים עבור שיר הנושא הבא שלהם בשם "MAMAMA" מתוך הסינגל Spectacular. שיר הנושא שלהם הוא שילוב של היפ-הופ וסווינג, והוא נכתב על ידי המפיק והכותב הסינגפורי, טאט טונג, יחד עם מילים שנכתבו על ידי הקולגות לחברה הו-יא ודונג-וו מלהקת אינפיניט. הו-יא ודונג-וו ביחד מרכיבים את תת-הלהקה אינפיניט H הנוטה יותר למוזיקה בסגנון היפ-הופ. השניים אף הופיע בהופעת אורח בקליפ וידאו של טייסטי. הסינגל החדש שלהם מכיל ארבעה שירים. הראשון שבהם נקרא "Spectacular", השני "MAMAMA", השלישי "Addiction" והרביעי נקרא "2Nite" והוא כולל הופעת אורח של האנהאי מהלהקה Phantom.
ב-18 בנובמבר 2013, וולים העלו סרטון מקדים של השיר החדש "Day n Night" וסרטון מקדים נוסף שבוע לאחר מכן ב-25. הקליפ וידאו המלא לשיר פורסם ב-27 בנובמבר 2013 ונאמר כי הוא צולם בהונג קונג. השחקנית והדוגמנית אסום כיכבה בקליפ בדמות הנשית הראשית.
היסטוריה > 2015: משבר ביחסים עם וולים

ב-16 ביולי 2015 צמד הזמרים הודיע באמצעות הטוויטר שלהם כי הם עזבו את קוריאה וחזרו לסין. בנוסף לכך הודיעו כי הם עוזבים את החברה ולא יופיעו יותר בקוריאה, ומעתה יופיעו רק בסין. בעקבות כך חברת התקליטים הגיבה כי הצמד נסעו מבלי ליידע את החברה ומבלי לדון עם ההנהלה על הצעדים הבאים. בנוסף לכך התברר כי הצמד היה מתוכנן לעשות את הקאמבק שלו עם הוצאה לאור של אלבום חדש אך בשל הצעד של הצמד הקאמבק התבטל וכך גם ההוצאה לאור של האלבום. במהלך החודש החברה והזמרים הטיחו האשמות אחד בשני על אופן ההתנהלות שלהם. בנוסף לכך הצמד הודיעה על הוצאה לאור של אלבום חדש בסין, מה שגרם לוולים להבטיח כי הם יפעלו נגדם באופן משפטי אך עד כה לא עשו זאת.
ב-14 בספטמבר נודע כי טייסטי הגישו תביעה לבטל את החוזה שלהם. את התביעה הם הגישו כנגד חברת האם של וולים, S.M C&C.
דיסקוגרפיה > בשפה הקוריאנית > אלבומי סינגל

| שם האלבום | פרטי האלבום |
| --- | --- |
SPECTRUM:  השקה: 9 באוגוסט 2012  חברת תקליטים: וולים אנטרטיינמנט, LOEN Entertainment  אופן: CD, digital download  רשימת שירים: Spectrum  You Know Me  SOLO  BUSTER
Spectacular:  השקה: 8 באוגוסט 2013  חברת תקליטים: וולים אנטרטיינמנט, LOEN Entertainment  אופן: CD, digital download  רשימת שירים: Spectacular  MAMAMA  ADDICTION  2NITE
דיסקוגרפיה > בשפה הקוריאנית > סינגל דיגיטלי

| שם | פרטי האלבום |
| --- | --- |
Day'n Night:  השקה: 29 בנובמבר 2013  חברת תקליטים: וולים אנטרטיינמנט, LOEN Entertainment רשימת שירים: Day'n Night
ADDICTION:  השקה: 13 באוגוסט 2014  חברת תקליטים: וולים אנטרטיינמנט, LOEN Entertainment  רשימת שירים: ADDICTION (Original Ver.)  ADDICTION (Dance Break Ver.)
דיסקוגרפיה > בשפה הסינית > אלבומי סינגל

| שם האלבום | פרטי האלבום |
| --- | --- |
ADDICTION:  השקה: 22 באוגוסט 2014  חברת תקליטים: וולים אנטרטיינמנט  אופן: CD, digital download  רשימת שירים: ADDICTION  You know me  MAMAMA  Day`n Night  SOLO
הופעות בטלוויזיה וברדיו > תוכניות וראייטי

| שנה | תאריך | ערוץ | שם התוכנית | המשתתף/המשתתפים |
| --- | --- | --- | --- | --- |
| 2012 | 1 באוקטובר | MBC | Chuseok Special Idol Wrestling | Tasty |
| 2012 | 10 באוקטובר | MBC | Weekly Idol | Tasty |
| 2012 | 13 בנובמבר | SonBaDak TV | Live Secret Show | Tasty |
| 2012 | 25 בנובמבר | KBS2 | Let's Go! Dream Team Season 2 | Tasty |
| 2013 | 11 בפברואר | MBC | Idol Star Athletics Championships | Tasty |
| 2013 | 11 בספטמבר | MBC | Weekly Idol | Tasty |
| 2013 | 2 באוקטובר | Arirang TV | After School Club | Tasty |
| 2013 | 24 בדצמבר | MTV Taiwan | I Love Idols | Tasty |
| 2013 | 29 בדצמבר | Y-Star | God of Cookery Road | Tasty |
| 2014 | 7 בינואר | Mnet (TV channel) | Beatles Code 3D EP 03 | Tasty |
| 2014 | 14 בינואר | Mnet (TV channel) | Beatles Code 3D EP 04 | Tasty |
| 2014 | 12 בינואר | KBS2 | Let's Go! Dream Team Season 2 | דריונג |
| 2014 | 19 בינואר | KBS2 | Let's Go! Dream Team Season 2 | דריונג |
| 2014 | 30-31 בינואר | MBC | Idol Star Games | Tasty |
| 2014 | 20 בפברואר | Mnet (TV channel) | This is Infinite EP 03 | Tasty |
| 2014 | 7 במרץ | Tooniverse | Embarrassed School | Tasty |
| 2014 | 27 במרץ | KBS | Happy Together Season 3 | סוריונג |
| 2014 | 9 באפריל | MBC | Idol Dance Battle D-Style | דריונג |
| 2014 | 1 בנובמבר | SZTV | The Generation Show | Tasty |
| 2014 | 22 בנובמבר | SZTV | The Generation Show | Tasty |
| 2014 | 29 בנובמבר | SBS | Star King | Tasty |
| 2014 | 20-6 בדצמבר | Shanghai TV | Overnight Visit | Tasty |
| 2015 | 19-20 בפברואר | MBC | Idol Star Athletics Championships | Tasty |
הופעות בטלוויזיה וברדיו > תוכניות רדיו

| שנה | תאריך | ערוץ | שם התוכנית | משתתף/ משתתפים |
| --- | --- | --- | --- | --- |
| 2012 | 4 בספטמבר | KBS | Super Junior's Kiss the Radio | Tasty |
| 2012 | 9 בספטמבר | SBS | Boom Young Street | Tasty |
| 2013 | 9 בנובמבר | MBC | C-Radio Idol True Colours Show | Tasty |
| 2014 | 13 בינואר | MBC | Shindong's Simsimtapa | Tasty |
| 2014 | 3 במרץ | Arirang TV | Music Access | Tasty |
| 2014 | June 24 | Arirang TV | Music Access | Tasty |
סיבובי הופעות > Concert participation

2013: SM Town Live World Tour III
2014–הווה : SM Town Live World Tour IV
סיבובי הופעות > הופעות חימום

2012: INFINITE 2012 ARENA TOUR  in JAPAN (Second Invasion Evolution PLUS)
2013-2014: Girls' Generation World Tour Girls & Peace
וידאוגרפיה > קליפי וידאו

| שנה | שם | אורך |
| --- | --- | --- |
| 2012 | You Know Me | 3:18 |
| 2012 | MAMAMA | 2:39 |
| 2013 | Day N' Night | 5:09 |
| 2013 | Day N' Night (Performance Ver.) | 3:21 |
| 2014 | Addiction (Chinese Ver.) | 4:53 |
| 2014 | You Know Me (Chinese Ver.) | 3:27 |
| 2014 | Day N' Night (Chinese Ver.) | 5:05 |
פרסים וזכיות

| שנה | פרס | קטגוריה | היצירה/ היוצרים |
| --- | --- | --- | --- |
| 2015 | 14th Huading Awards | Global New Singer Awards | Tasty |
| 2015 | 29th Golden Disk Awards | Next Generation Awards | Tasty |
יוסף (ג'וג'ו)

| --- | --- |

 לידה:  1 בינואר 1954 מרוקו
 נהרג:  13 בנובמבר 1973 (בגיל 19) כ"ו בטבת ה'תשי"ד מזרעת בית ג'ן, סוריה
 מקום קבורה:  בית הקברות הצבאי בנהריה
 מדינה:  ישראל
 השתייכות:   צבא הגנה לישראל
 דרגה:    רב-טוראי
 עיטורים
   עיטור המופת  אות השירות המבצעי
 הנצחה
 אתר הנצחה ומוזיאון חטיבת גולני צומת גולני  אנדרטה לזכר חללי מערכות ישראל בני היישוב חצור הגלילית
יוסף (ג'וג'ו) אוחנה (1 בינואר 1954 – 13 בנובמבר 1973) היה חייל צה"ל, בעל עיטור המופת על מעשה הגבורה שגילה בקרב, במהלך מבצע קינוח לכיבוש מוצב החרמון לקראת סופה של מלחמת יום הכיפורים בחזית הסורית.
ביוגרפיה

אוחנה נולד במרוקו בשנת 1954 לסולטנה ואברהם. הוא עלה ארצה בשנת 1955 עם משפחתו. הוא למד בבית-הספר היסודי "חוני המעגל" וסיים את לימודיו התיכוניים בחצור הגלילית.
אוחנה התגייס לצה"ל בתחילת נובמבר 1971 והוצב בחטיבת גולני, בגדוד "הבוקעים". על שירותו הוענק לו "אות השירות המבצעי".
ב-22 באוקטובר 1973, השתתף אוחנה בקרב על החרמון. הוא התרומם כשהמאג בידו וירה לעבר הכוחות הסורים. כשהוא ללא מחסה ירה לכיוון הצבא הסורי. במעשהו אפשר לפנות את הפצועים ולטפל בהם. משאזלה התחמושת שלו, חזר להביא תחמושת והמשיך לחפות על חבריו שפינו את הפצועים, וכך עמד שעה וחצי עד כניעת הצבא הסורי בצהריים.
כשלושה שבועות לאחר מכן, ב-13 בנובמבר 1973, במהלך מלחמת ההתשה במובלעת הסורית, נורה אוחנה ונהרג בעת קרב יריות שהתחולל באזור מזרעת בית ג'ן.
אוחנה הובא למנוחות בבית-העלמין בנהריה. הוא השאיר אחריו אב, אם, שלושה אחים ואחות. לאחר מותו הועלה לדרגת רב-טוראי.
בחודש מאי 1975 הוענק לו עיטור המופת על ידי הרמטכ"ל מרדכי גור:
רב טוראי אוחנה יוסף גילה אומץ לב ביום 22 באוקטובר 1973, השתתף רב"ט יוסף אוחנה ז"ל בקרב על החרמון. בשלב שבו כבר היו הרבה הרוגים ופצועים והמצב היה חמור, התרומם רב"ט יוסף אוחנה כשמקלע בידו, וירה לעבר מקורות הירי. הוא ירה ללא מחסה ובכך אפשר לאחרים לפנות את הפצועים ולהגיש להם עזרה. משאזלה התחמושת שלו, הלך להביא תחמושת והמשיך לחפות על חבריו שפינו את הפצועים, וכך עמד שעה - שעה ומחצה, ולקראת הצהרים נכנעו הסורים. ב- 13 בנובמבר 1973 בעת קרב יריות עם הסורים בגזרת "מזרעת בית ג'אן", נהרג. במעשיו אלה גילה אומץ לב, קור רוח ודבקות במשימה למופת.
הנצחה

לאחר מותו תרמו הוריו ספר תורה לזכרו, לבית הכנסת "עץ חיים" בחצור הגלילית. שבועון "במחנה" פרסם כתבה אודות מעשה גבורתו, ושמה "חיפוי עד הסוף".
הערות שוליים

↑  רב"ט יוסף אוחנה ז"ל, באתר הגבורה
| --- | --- |
בקרת זהויות :  NLI: 987011614966405171  VIAF: 11166475861607402370   WorldCat (עם VIAF): 11166475861607402370
טלטקסט

שקופיות מידע מתוך הפרסומת לשירות הטלטקסט הישראלי אשר הופעל על ידי הטלוויזיה החינוכית משנת 1986
טלטקסט הוא שירות מידע המבוסס על שידורי טלוויזיה (אנלוגיים), המאפשר לצפות במידע טקסטואלי ובגרפיקה פשוטה, מבוססת טקסט (ראו אמנות ASCII). תחנות טלוויזיה ברחבי העולם כללו בשנות השמונים והתשעים שידורי טלטקסט.
החל מתחילת המאה ה-21 הדרישה לשירותי הטלטקסט היא מצומצמת, עקב קיומם של אמצעי תקשורת אחרים, זמינים ואינטראקטיביים יותר, בראשם האינטרנט ושירותי המידע בשידורי הטלוויזיה הדיגיטלית, שברוב המוחלט של המקרים, עדיפים על הטלטקסט. באמצע שנות האלפיים שירות הטלטקסט הופסק בערוצי טלוויזיה רבים בעולם, בעיקר בעקבות המעבר לשידור דיגיטלי וירידה בדרישה לשירות.
בישראל, החלו בשידורי ניסיון בשנת 1985, והשירות סופק בערוצי הטלוויזיה על ידי הטלוויזיה החינוכית הישראלית, החל מ-1986. השירות הופסק ב-2014.
שימוש

המידע בטלטקסט מאורגן לפי "דפים". לכל דף מספר סידורי בן שלוש ספרות והוא יכול להכיל נושא מסוים או מספר נושאים. שיקולי העריכה וחלוקת המידע לדפים נתונים בידי תחנת הטלוויזיה המשדרת את הטלטקסט. "דף הבית" של הטלטקסט הוא דף מספר 100 והוא בדרך כלל מכיל את תוכן העניינים של כל דפי הטלטקסט של אותה תחנת טלוויזיה.
הגישה לטלטקסט אפשרית רק במקלטי טלוויזיה המצוידים במפענח טלטקסט. במכשירים אלו קיימים כפתורים לשליטה ולניווט בטלטקסט. לחיצה על כפתור הכניסה לטלטקסט תשאיר את הפסקול של התחנה, אך תסתיר את התמונה המשודרת בערוץ, ובמקומה תציג את דף מספר 100 (דף הבית) של הטלטקסט של אותו ערוץ טלוויזיה. כניסה למצב טלטקסט בערוץ טלוויזיה שאינו מכיל שירות טלטקסט, תגרום להצגת מסך שחור, שבראשו רשום "p100", בשל הניסיון להיכנס לדף 100 של הטלטקסט בערוץ זה.
דוגמאות למידע שניתן למצוא בשירותי טלטקסט:
דפי חדשות בנושאי ספורט, כלכלה, בורסה, בידור ופנאי
לוחות שידורים
מידע נוסף ומורחב על התוכנית שמשודרת כרגע ועל תוכניות עתידיות
שערי מט"ח, מניות ושער מידע פיננסי
טמפרטורות ומידע לגבי מזג האוויר
לוח המראות ונחיתות (מידע שבשנות ה-90 העלה את הפופולריות של שירות הטלטקסט בישראל)
חידות, בדיחות, ד"שים
פרסומות (לא בטלטקסט בישראל)
כתוביות לבעלי מוגבלויות שמיעה (בדרך כלל בדף מס' 888), וכתוביות אחרות המלוות את השידור שבערוץ הטלוויזיה.
אירועים מיוחדים לשינויים בולטים (לדוג': המראה החדש של ערוץ 2, והפך מהערוץ הניסיוני לחדש)
טכנולוגיה

מידע הטלטקסט מועבר בתוך שידורי הטלוויזיה הרגילים. שיטת השידור של הטלוויזיה מכילה מרווחי זמן, שאינם משמשים לשידור התמונה. מרווחי זמן אלה מנוצלים לשידור דפי המידע של הטלטקסט (וזו הסיבה לצורך במפענח). כל הדפים משודרים שוב ושוב בזה אחר זה, בלי תלות בביקוש לכל אחד מהדפים. תכונה זו של הטלטקסט הופכת אותו, יחד עם שידורי הטלוויזיה, לאמצעי טוב להפצת מידע לציבור הרחב גם באירועים של עומס על מערכות התקשורת ובעִתות חירום.
בעולם זכה שירות הטלטקסט לתפוצה רחבה, בעיקר באירופה. תחנות טלוויזיה רבות סיפקו שירותי טלטקסט בשנות ה-90 ובתחילת שנות האלפיים. כמו כן, רוב מקלטי הטלוויזיה שיוצרו באירופה כללו את היכולת לצפות בטלטקסט.
הטלטקסט, בהיותו שירות מידע טקסטואלי, תלוי בגופנים המציגים את המידע על גבי מסך הטלוויזיה. מאחר ששירות הטלטקסט היה נפוץ בעיקר באירופה, מכשירים רבים שווקו בישראל עם גופנים שלא תמכו בעברית, דבר שמנע ממשתמשים רבים קריאה של דפי הטלטקסט הישראליים כיוון שהכיתובים בעברית הוצגו כג'יבריש.
באותה עת, שווקו מספר דגמים של מכשירי טלוויזיה עם מפענח טלטקסט בשפה העברית, אך התקן זה לא אִפשר לצפות כהלכה בדפי טלטקסט בערוצים לועזיים – רק אותיות רישיות הוצגו נכון, ובמקום האותיות הקטנות הוצגו אותיות עבריות (ב – a, ג – b, וכו'). יוצאים מן הכלל היו מספר דגמים של מקלטי טלוויזיה "אלביט" שהורכבו בישראל בהם שולב מפענח רב-לשוני של חברת פיליפס: לחיצה בשלט רחוק אִפשרה מיתוג בין הצגת טקסט בלועזית להצגתו בעברית.
הערות שוליים

↑  ⁨מידע ממשלתי על המסך בסלון, מעריב, 11 בספטמבר 1985
↑  ⁨15 אלף מכשירים קולטים טלטקסט ⁩ , כותרת ראשית, 27 באוגוסט 1986
↑  ציוץ בטוויטר של "כאן ארכיון"
| --- | --- |
בקרת זהויות :  NLI: 987007565718805171  GND: 4188231-3  LCCN: sh85133450  NDL: 00576313
חטא המעפילים

הכנענים נלחמים עם המעפילים. צ'ארלס פ. הורן וג'וליוס א. בוור. 1908
חטא המעפילים הוא סיפור מקראי המתואר בספר במדבר ובספר דברים. לאחר חטא המרגלים, שבו המרגלים גרמו לבני ישראל להרתע מלכבוש את ארץ כנען, אלוהים כעס על בני ישראל, והעניש אותם להמשיך לנדוד במדבר ארבעים שנה. למרות העונש, חלק מבני ישראל החליטו לעלות לארץ חרף אזהרתו של משה שאלוהים לא יהיה עמם. הם 'העפילו' לעלות אל ראש ההר, אך העמלקים והכנענים יושבי ההר יצאו לקראתם, והכו אותם מכה קשה.
התיאור המקראי > הרקע למעשה והכרזת המעפילים

על פי ספר במדבר סיפור המעפילים אירע בבוקר למחרת חטא המרגלים, בתור תגובה לחטא:
וַיְדַבֵּר מֹשֶׁה אֶת הַדְּבָרִים הָאֵלֶּה אֶל כָּל בְּנֵי יִשְׂרָאֵל וַיִּתְאַבְּלוּ הָעָם מְאֹד. וַיַּשְׁכִּמוּ בַבֹּקֶר וַיַּעֲלוּ אֶל רֹאשׁ הָהָר לֵאמֹר הִנֶּנּוּ וְעָלִינוּ אֶל הַמָּקוֹם אֲשֶׁר אָמַר ה' כִּי חָטָאנוּ.
.
גם מהתיאור בספר דברים עולה שההעפלה היא תגובה של בני ישראל לחטא המרגלים:
וַתַּעֲנוּ וַתֹּאמְרוּ אֵלַי: חָטָאנוּ לַה', אֲנַחְנוּ נַעֲלֶה וְנִלְחַמְנוּ כְּכֹל אֲשֶׁר צִוָּנוּ ה' אֱלֹהֵינוּ. וַתַּחְגְּרוּ אִישׁ אֶת כְּלֵי מִלְחַמְתּוֹ וַתָּהִינוּ לַעֲלֹת הָהָרָה.
.
התיאור המקראי > ניסיונו של משה למנוע את המעשה

בספר במדבר מסופר שמשה ניסה להניא את העם מעלייה לארץ:
וַיֹּאמֶר מֹשֶׁה: לָמָּה זֶּה אַתֶּם עֹבְרִים אֶת פִּי ה', וְהִוא לֹא תִצְלָח. אַל תַּעֲלוּ כִּי אֵין ה' בְּקִרְבְּכֶם וְלֹא תִּנָּגְפוּ לִפְנֵי אֹיְבֵיכֶם. כִּי הָעֲמָלֵקִי וְהַכְּנַעֲנִי שָׁם לִפְנֵיכֶם וּנְפַלְתֶּם בֶּחָרֶב, כִּי עַל כֵּן שַׁבְתֶּם מֵאַחֲרֵי ה' וְלֹא יִהְיֶה ה' עִמָּכֶם.
.
ובספר דברים מסופר שמשה ניסה להניא את העם, על פי הוראת אלוהים:
וַיֹּאמֶר ה' אֵלַי: אֱמֹר לָהֶם, לֹא תַעֲלוּ וְלֹא תִלָּחֲמוּ כִּי אֵינֶנִּי בְּקִרְבְּכֶם וְלֹא תִּנָּגְפוּ לִפְנֵי אֹיְבֵיכֶם. וָאֲדַבֵּר אֲלֵיכֶם וְלֹא שְׁמַעְתֶּם.
התיאור המקראי > המעשה ותוצאותיו

חרף סירובו של משה, העם עלה לראש ההר, ונחל מפלה קשה.
בספר במדבר מתוארת המפלה כך:
וַיַּעְפִּלוּ לַעֲלוֹת אֶל רֹאשׁ הָהָר וַאֲרוֹן בְּרִית ה' וּמֹשֶׁה לֹא מָשׁוּ מִקֶּרֶב הַמַּחֲנֶה. וַיֵּרֶד הָעֲמָלֵקִי וְהַכְּנַעֲנִי הַיֹּשֵׁב בָּהָר הַהוּא וַיַּכּוּם וַיַּכְּתוּם עַד הַחָרְמָה.
ובספר דברים מתוארת המפלה ביתר פירוט:
וַתַּמְרוּ אֶת פִּי ה' וַתָּזִדוּ וַתַּעֲלוּ הָהָרָה. וַיֵּצֵא הָאֱמֹרִי הַיֹּשֵׁב בָּהָר הַהוּא לִקְרַאתְכֶם וַיִּרְדְּפוּ אֶתְכֶם כַּאֲשֶׁר תַּעֲשֶׂינָה הַדְּבֹרִים וַיַּכְּתוּ אֶתְכֶם בְּשֵׂעִיר עַד חָרְמָה. וַתָּשֻׁבוּ וַתִּבְכּוּ לִפְנֵי ה' וְלֹא שָׁמַע ה' בְּקֹלְכֶם וְלֹא הֶאֱזִין אֲלֵיכֶם. וַתֵּשְׁבוּ בְקָדֵשׁ יָמִים רַבִּים כַּיָּמִים אֲשֶׁר יְשַׁבְתֶּם.
ניתוח ופרשנות

כפי שהובא לעיל וכפי שיובא עוד בהמשך, ישנם הבדלים רבים בין הסיפור בספר במדבר לבין הסיפור בספר דברים. לדעת הרב אלחנן סמט, ספר דברים משלים את הפרטים החסרים ומתרץ את הקשיים שבספר במדבר.
ניתוח ופרשנות > הפרטים החסרים בספר במדבר

בדבריהם של בני ישראל בספר במדבר:”הִנֶּנּוּ וְעָלִינוּ אֶל הַמָּקוֹם אֲשֶׁר אָמַר ה' כִּי חָטָאנוּ”, לא מוזכר רצון להילחם. בנוסף, לא מפורש בדבריהם של המעפילים מה "אמר ה'"; רש"י פירש, שבני ישראל תולים את מעשיהם בהבטחת ה' שהארץ תהיה שלהם, אך רשב"ם פירש, שהם הסתמכו על מצוות ירושת ארץ ישראל.
כדי להשלים את הפרטים החסרים, הרב סמט משתמש בספר דברים, שבו כתוב במפורש, שכוונתם של המעפילים הייתה להילחם: ”וַתַּחְגְּרוּ אִישׁ אֶת כְּלֵי מִלְחַמְתּוֹ...אֲנַחְנוּ נַעֲלֶה וְנִלְחַמְנוּ כְּכֹל אֲשֶׁר צִוָּנוּ ה' אֱלֹהֵינוּ” - הם רצו להילחם כי כך ה' ציווה. בדברים אלו יש גם סיוע לפירוש הרשב"ם, שמה ש"אמר ה'" הוא הציווי להילחם בעמי הארץ.
ניתוח ופרשנות > הקשיים בספר במדבר

בדבריו של משה: ”לָמָּה זֶּה אַתֶּם עֹבְרִים אֶת פִּי ה' וְהִוא לֹא תִצְלָח”, לא ברור מדוע הוא החשיב את המעשה כעבירה על רצון ה'; חלק מהפרשנים כתבו, שהכוונה לציווי שהוזכר לפני ההודעה המלאה על עונש החוטאים, ”מָחָר פְּנוּ וּסְעוּ לָכֶם הַמִּדְבָּר דֶּרֶךְ יַם סוּף” (במדבר, י"ד, כ"ה), והרמב"ן כתב, שמדובר על ציווי שניתן למשה באותו הרגע, כפי שמופיע בספר דברים.
גם הנימוק לדבריו של משה נאמר באריכות הנראית מיותרת: ”אַל תַּעֲלוּ כִּי אֵין ה' בְּקִרְבְּכֶם וְלֹא תִּנָּגְפוּ לִפְנֵי אֹיְבֵיכֶם. כִּי הָעֲמָלֵקִי וְהַכְּנַעֲנִי שָׁם לִפְנֵיכֶם וּנְפַלְתֶּם בֶּחָרֶב כִּי עַל כֵּן שַׁבְתֶּם מֵאַחֲרֵי ה' וְלֹא יִהְיֶה ה' עִמָּכֶם”. הרב סמט משתמש בספר דברים, בכדי להסביר את האריכות בדבריו של משה. בספר דברים כתוב במפורש, שבני ישראל עברו על דברי ה', שאמר למשה ”אֱמֹר לָהֶם לֹא תַעֲלוּ וְלֹא תִלָּחֲמוּ כִּי אֵינֶנִּי בְּקִרְבְּכֶם וְלֹא תִּנָּגְפוּ לִפְנֵי אֹיְבֵיכֶם”. בתחילה, משה אומר:”אַל תַּעֲלוּ כִּי אֵין ה' בְּקִרְבְּכֶם וְלֹא תִּנָּגְפוּ לִפְנֵי אֹיְבֵיכֶם”, שזהו ציווי המקביל לדברי ה'; ולאחר מכן הוא מוסיף את הסיבה שה' לא יהיה עמם, והם יפלו בידי העמלקי והכנעני.
ראו גם

המעפילים
ביאורים

↑  לא מצוין במקרא גודלה של הקבוצה
חיים צאנזר

ערך זה עוסק ברב ומקובל בברודי. אם התכוונתם למייסד חסידות צאנז, ראו .
| --- | --- |
 לידה:  1720 ה'ת"ף נובי סונץ'
 פטירה:  ינואר 1783 (בגיל 63 בערך) ו' בשבט ה'תקמ"ג ברודי
 כינוי:  רבי חיים צַאנזֶר
 מדינה:  האיחוד הפולני-ליטאי האיחוד הפולני-ליטאי, האימפריה האוסטרו-הונגרית האימפריה האוסטרו-הונגרית
 מקום מגורים:  ברודי
 מקום פעילות:  רוסיה האדומה
 השתייכות:  יהדות אורתודוקסית
 תחומי עיסוק:  קבלה
 תלמידיו:  רבי דוד טבל בן נתן נטע מליסא, רבי משה אוסטרר, רבי אשר מרגליות
 בני דורו:  רבי יחזקאל לנדא, רבי יצחק הלוי הורוביץ, רבי אליהו מווילנה
 חיבוריו:  נאדר  בקודש, הגהות על שולחן ערוך
 בת זוג:  בת רבי יוסף הלפרין
 אב:  רבי מנחם נחום
 צאצאים:  בנו רבי צבי, בנו רבי שמואל אהרן ממאציוב, בנו רבי מנחם נחום מקונסטנטין ישן, בתו העניא אשת רבי נפתלי הירץ לנדא
 
רבי חיים צַאנְזֶר (נכתב גם צאנזיר, או סאנציר; ה'ת"ף 1720 – ו' בשבט ה'תקמ"ג 1783) היה מקובל מפורסם ובעל סמכות תורנית רבה בגליציה. התפרסם כחסיד במובן הרווח לפני תנועת החסידות. הוביל את העמדה הציבורית של רבני הקלויז בימיו בהחרמת הקמיעות של רבי יהונתן אייבשיץ, בהכשרת הגט מקליווא, בהתנגדות לתנועת החסידות, ונחשב לבכיר הרבנים בברודי.
ביוגרפיה

נולד בעיירה צאנז שבגליציה לרבי מנחם נחום (נפטר בי' באלול תק"ט) ולבתו של רבי שמואל שמעלקא הורוביץ "הארוך" מטרנוב (חתנו האחר של רבי שמעלקא היה רבי אלעזר רוקח), נשא את בתו של רבי יוסף הלפרין (כונה רבי יוסף "קרעסילס") מברודי, התגורר בברודי לאחר נישואיו, והיה לדמות המזוהה ביותר עם הקלויז.
נהג להתענות ולהסתגף, והיה קנאי באופיו. התפרסם בתמיכתו בנזקקים ואף כונה בשל כך: "אבי העניים". נודע כגדול המקובלים במזרח אירופה בדורו, והנהיג את הקבוצה המצומצמת של המקובלים בקלויז, לפי הדרכות סגפניות מבית מדרשו של רבי יהודה החסיד. בין היתר למד קבלה עם רבי יחזקאל לנדא, ויש המחשיבים אותו לרבו של רבי יחזקאל בקבלה.
נפטר בו' בשבט תקמ"ג, ונקבר בברודי.
עמדותיו

בחודש אלול תקי"ב התכנסה בברודי אספה בה השתתפו כמה מהרבנים הבולטים בסביבה, בה הכריזו חכמי הקלויז חרם על הקמיעות של רבי יהונתן אייבשיץ ביוזמתו של רבי חיים, ועל אף התנגדותו של רבי יחזקאל לנדא. בחודש ניסן תקי"ג עמד בראש בית דין שהחרים את הספר "ואבוא היום אל העין" שיוחס לרבי יהונתן אייבשיץ לאחר גביית עדות על מינות וכפירה שנמצאו בו.
במחלוקת שהתגלעה בשנת תקכ"ו בין רבי יצחק הלוי הורוביץ לרבי יחזקאל לנדא אודות גט שנתן בטרנופול ר' מאניש הורוביץ בן אחיו של רבי יצחק לקרובת משפחתו של רבי יחזקאל בעל כרחה, תמך רבי חיים בדעתו של רבי יצחק והכשיר את הגט בניגוד לדעתו של רבי יחזקאל. בחודש טבת תקכ"ח יצא רבי חיים בתוקף יחד עם שאר חכמי הקלויז נגד רבני פרנקפורט שאסרו את הגט מקליווא, והטיל את כל כובד משקלו לצד המתירים.
התנגד לתנועת החסידות ולמייסדה הבעל שם טוב, ובהנהגתו הצטרף הקלויז בברודי אל החרם שהטילו בליטא. החרם שהוצא בברודי כוון בעיקרו כנראה נגד רבי יחיאל מיכל מזלוטשוב מחכמי הקלויז שייסד מניין חסידי בביתו באותה התקופה. יש הטוענים כי התנגדותו של רבי חיים שהכיר אישית את הבעל שם טוב, וכמה מראשי התנועה החסידית אף היו חברים בקלויז (כמו גם התנגדותם של רבנים אחרים בסביבת גליציה ופולין) הייתה מתונה ביותר, וכוונה לצמצם את השפעת החסידות ונגד ההתבדלות שלה במנהגים, בכך היא שונה מהותית מההתנגדות העזה בליטא בה החרימו לחלוטין את החסידים, השערה זו נסמכת גם על קשרי החיתון של רבי חיים ורבנים נוספים מהקלויז עם צדיקים חסידיים מפורסמים כמו רבי יעקב יוסף כ"ץ.
לעומת זאת התייחס אליו הבעש"ט בהערכה רבה באמרו שהוא מנשמת רבי יוחנן בן זכאי ובית מדרשו מכוון כנגד שער התפילה בשמים. הבעש"ט גם אמר עליו שהוא שקרן באמרו "אשמנו בגדנו" בעוד שלא חטא מימיו. על פי המסופר הוא ניסה לקרבו לחסידות, ללא הצלחה. אגדה נוספת מספרת כי הבעש"ט שלח אנשים שילעגו על דרכו בפני רבי חיים כדי שיהנה, מתוך חשיבות רבה שייחס להנאתו של רבי חיים. היה גם מחותנו של רבי יעקב יוסף מפולנאה שאף מצטטו בספריו פעמים מספר.
ספריו

הגהות על השולחן ערוך, הועתקו מכתב ידו על ידי רבי אפרים זלמן מרגליות, והודפסו מכתב ידו בז'יטומיר בשנת תרכ"א.
"נאדר בקודש" פירוש על מסכת אבות, כתב היד נמצא בין כתביו של רבי אפרים זלמן מרגליות, נדפס בלבוב תרכ"ב.
תשובה הלכתית ממנו נדפסה בשו"ת נודע ביהודה. ברשותו של רבי נחום מרדכי פרלוב מנובומינסק היה מצוי זוהר חדש עם הערות בכתב יד שייחס לרבי חיים
על פי האגדה, כתבי ידו נותרו לאחר פטירתו בעליית הגג של בית הכנסת בברודי, אך מפני יראת הכבוד לא נגעו בהם וכך הם אבדו.
משפחתו

דודו (בעל אחות אביו) רבי אלעזר רוקח מאמסטרדם - מחבר הספר "מעשה רוקח", אבי משפחת רוקח שבין צאצאיה נמנים אדמו"רי חסידות בעלז ואישים ידועים רבים .
בנו רבי שמואל אהרן - "המגיד ממאציוב". נפטר בברודי בכ"ד באלול תקנ"ד.
בנו רבי מנחם נחום - אב"ד קונסטנטין ישן. נפטר בברודי ה' באייר תקפ"ב.
בנו רבי צבי חתן רבי יעקב יוסף הכהן מפולנאה.
בתו העניא - אשת רבי נפתלי הירץ לנדא מז'ליחוב ווישניצה.
מצאצאיו היה רבי אליעזר פיש (בנו הוציא לאור מחדש את ספרו "נאדר בקודש" על מסכת אבות)
תלמידיו

רבי דוד טבל מליסא.
רבי משה אוסטרר - מחבר "ערוגת הבושם" ומנהיג חבורת המקובלים בקלויז אחרי פטירת רבו.
רבי ישעיה יעקב הלוי מאלסק - מחבר "וחרב פיפיות".
רבי דוד בוכנר מקשנוב.
רבי אשר מרגליות - מחבר "סידור ר' אשר".
רבי אלעזר רוקח - אביו של רבי שלום מבעלז.